80. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Κ.13259/307 της 25 Αυγ./12 Σεπτ. 1966 (ΦΕΚ Β΄ 569) Περί των ενδείξεων των κυτίων σιγαρέττων κλπ. καπνοβιομηχανικών προϊόντων. Λαβόντες υπ’ όψιν τας διατάξεις της παρ. 3 του άρθρ. 5 της υπ’ αριθ. 97/19.7.62 Πράξεως του Υπουργικού Συμβουλίου, κυρωθείσης δια του άρθρ. 31 του Ν.Δ. 4242/1962, αποφασίζομεν: Καθορίζομεν ως κάτωθι τας ενδείξεις, ας δέον να φέρωσι τα κυτία των φορολογημένων και διατιθεμένων εν τω εσωτερικώ της χώρας καπνοβιομηχανικών προϊόντων ως και των, εις ωρισμένας περιπτώσεις εξαγωγής εις την άλλοδαπήν κλπ., απαλλασσομένων του φόρου καταναλώσεως καπνού τοιούτων. Α΄.Ενδείξεις κυτίων καπνοβιομηχανικών προϊόντων διατιθεμένων εν τω εσωτερικώ της Χώρας. Σελ. 320,40(α) 293-088 1.Επί των κυτίων των καπνοβιομηχανικών προϊόντων των διατιθεμένων εν την εσωτερικήν κατανάλωσιν αναγράφονται λιθογραφικώς ή τυπογραφικώς α)η επωνυμία και η έδρα της καπνοβιομηχανίας, β)η τιμή λιανικής πωλήσεως και γ)ο αριθμός των εγκλειομένων σιγαρέττων ή πούρων. 2.Αι αυταί ενδείξεις, πλην του αριθμού των σιγαρέττων, αναγράφονται επί των κυτίων ή δοχείων του καπνού πίπας, τουμπεκίου και ταμπάκου. 3.Τας ενδείξεις ταύτας δέον να φέρωσι και τα κυτία των καπνοβιομηχανικών προϊόντων αλλοδαπής προελεύσεως, άτινα κατόπιν υπαγωγής των εις φορολογίαν, διατίθενται εις την εσωτερικήν κατανάλωσιν. Β΄.Ειδικαί ενδείξεις κυτίων καπνοβιομηχανικών προϊόντων απαλλασσομένων του φόρου καταναλώσεως καπνού. Παρ’ εκτός των ανωτέρω ενδείξεων τα κυτία καπνοβιομηχανικών προϊόντων των κατωτέρω περιπτώσεων δέον να φέρωσι και τας εξής ειδικάς ενδείξεις. 1.Κυτία σιγαρέττων χορηγουμένων εις τας εν Ελλάδι Πρεσβείας. Επί των κυτίων των σιγαρέττων των χορηγουμένων εις το διπλωματικόν προσωπικόν των εν Ελλάδι πρεσβειών επιτίθεται ειδική ταινία, εφ’ ης αναγράφεται λιθογραφικώς ή τυπογραφικώς ελληνιστί, γαλλιστί και αγγλιστί η ένδειξις: «ΣΙΓ ΑΡΕΤΤΑ ΕΞΩΤΕΡΙΚΟΥ-ΑΠΑΓΟΡΕΥΕΤΑΙ Η ΧΡΗΣΙΣ ΕΝΤΟΣ ΤΗΣ ΕΛΛΑΔΟΣ» ή η ένδειξις «ΕΛΕΥΘΕΡΑ ΦΟΡΟΥ ΜΟΝΟΝ ΔΙ’ ΕΞΑΓΩΓΗΝ-DUTY FREE FOR EXPORT ONLY». Αι ενδείξεις αύται δύνανται να αναγράφωνται και απ’ ευθείας επί των κυτίων των σιγαρέττων λιθογραφικώς. 28.Ε.α.79-80 Κώδικας Φορολογίας Καπνού 2.Κυτία σιγαρέττων πληρωμάτων και επιβατών πλοίων και αεροσκαφών εξωτερικού ως και κυτία σιγαρέττων διατιθεμένων εις τους χώρους διαμετακομίσεως του Κεντρικού Αερολιμένος Αθηνών. Επί των κυτίων των σιγαρέττων των προοριζομένων δια τα πληρώματα και τους επιβάτας των πλοίων και αεροσκαφών των αναχωρούντων δια το εξωτερικόν, ως και των τοιούτων των διατιθεμένων εις τους χώρους διαμετακομίσεως (TRANSIT) του Κεντρικού Αερολιμένος Αθηνών, επιτίθεται ειδική ταινία, εφ’ ης αναγράφεται λιθογραφικώς ή τυπογραφικώς ελληνιστί, γαλλιστί και αγγλιστί η ένδειξις: «ΣΙΓ ΑΡΕΤΤΑ ΕΞΩΤΕΡΙΚΟΥ - ΑΠΑΓΟΡΕΥΕΤΑΙ Η ΧΡΗΣΙΣ ΕΝΤΟΣ ΤΗΣ ΕΛΛΑΔΟΣ», ή η ένδειξις «ΕΛΕΥΘΕΡΑ ΦΟΡΟΥ ΜΟΝΟΝ ΔΙ’ ΕΞΑΓΩΓΗΝ-DUTY FREE FOR EXPORT ONLY», ή η ένδειξις «CIGARETTES EXPORT, TRANSIT CIGARETTES». Αι ενδείξεις αύται δύνανται να αναγράφωνται και απ’ ευθείας επί των κυτίων των σιγαρέττων τούτων λιθογραφικώς. 3.Κυτία σιγαρέττων προσωπικού καπνοβιομηχανιών κλπ., δι’ ατομικήν χρήσιν. Επί των κυτίων των σιγαρέττων των παρεχομένων ατελώς εις το προσωπικόν των καπνοβιομηχανιών κλπ. προς ατομικήν των χρήσιν εντός της Επικρατείας επικολλάται η υπό του από 21.6.1958 Β.Δ/τος οριζομένη ταινία, εφ’ ης αναγράφεται η ένδειξις «ΑΦΟΡΟΛΟΓΗΤΑ ΣΙΓ ΑΡΕΤΤΑΑΠΑΓΟΡΕΥΕΤΑΙ Η ΠΩΛΗΣΙΣ». 4.Κυτία σιγαρέττων αποστελλομένων υπό των καπνοβιομηχανιών εις το εξωτερικόν. Επί των κυτίων των σιγαρέττων των αποστελλομένων υπό των καπνοβιομηχανιών εις το εξωτερικόν προς επιτόπιον κατανάλωσιν τίθενται αι ενδείξεις αι οριζόμεναι υπό της παρ. 1 της περιπτ. Α΄ της παρούσης, αναγραφόμεναι υποχρεωτικώς με λατινικούς χαρακτήρας. Εις περίπτωσιν καθ’ ην δεν καθίσταται δυνατή η κυκλοφορία των σιγαρέττων εις την χώραν εις ην εξάγονται επί τω λόγω ότι δεν εγκρίνεται υπ’ αυτής η αναγραφή επί των κυτίων του σήματος της καπνοβιομηχανίας με λατινικούς χαρακτήρας, δύναται εις την περίπτωσιν ταύτην κατ’ εξαίρεσιν να αναγράφεται το σήμα με ελληνικούς χαρακτήρας περιορίζεται δε η αναγραφή εις ξένην γλώσσαν με λατινικούς χαρακτήρας των λοιπών ενδείξεων των φερομένων επί της καθέτου στενής πλευράς του κυτίου ή εις ετέραν ανάλογον θέσιν. Αντί των ανωτέρω ενδείξεων δύναται να τίθεται επί των κυτίων των σιγαρέττων τούτων ταινία εφ’ ης αναγράφεται η ένδειξις «CIGARETTES, EXPORT, TRANSIT CIGARETTES». Η παρούσα απόφασις δημοσιευθήτω δια της Εφημερίδος της Κυβερνήσεως. 